ალაბუღა
ალაბუღა (ყირგ. Алабуга) — მდინარე ყირგიზეთში. წარმოადგენს მდინარე ნარინის მარცხენა შენაკადს ყირგიზეთის ნარინის ოლქში. სათავეს იღებს ტორუგართ-თოოს ქედის ჩრდილოეთ და ჟამან-თოოს ქედის სამხრეთ ფერდობებზე. მდინარის აუზი, დაახლოებით, 5 880 კმ²-ს შეადგენს, საშუალო სიმაღლე ზღვის დონიდან — 3 290 მეტრს, წყლის საშუალო წლიური ჩამონადენი — 31 მ³-ს წამში, ხოლო საშუალო სპეციფიკური ჩამონადენი — 8,35 ლ/წმ × კმ²-ს. მდინარის გასწვრივ არსებული დასახლებებია: ქოშ-დობო, ჯერგეთალი და კონგორჩოქი.